Po wotchadźe Fabiana Hejduški k Sportowej jednotce 1981 Chrósćicy a Dawida Šołty k Sokołej Ralbicy/Hórki je prěnje koparske mustwo ST Marijineje hwězdy dalšich třoch zasłužbnych a jara nazhonitych hrajerjow zhubiło. Wšitcy třo su swoju karjeru wšelakich přičin dla zakónčili, kaž woni towarstwu njedawno zdźělichu. Su to w Hornjej Łužicy derje znaći koparjo Křesćan Bělk, Tobias Škoda a Jeffrey Rab. Za kopańcu w Pančicach-Kukowje budźe to wězo kruty zarěz. Snano trójka znajmjeńša hišće w rjadach starych knjezow kopački dale šnóruje abo tež w tej abo tamnej hrě druheho mustwa wupomha.
Tobias Nowak, nawoda prěnjeho koparskeho mustwa Sportoweho towarstwa Marijina hwězda, koparski puć mjenowaneje trójki tule předstaja.
Křesćan Bělk
szl_Latn pol_Latn ces_Latn